
ANUNȚ

privind organizarea concursului de ocupare a posturilor didactice auxiliare și administrative vacante și/sau temporar vacante
În temeiul prevederilor H.G. nr.1336/28.10.2022 și O.U.G. nr. 156/2024 art. VII alin. (2) si alin. (3) lit. a) și b), Universitatea de Științele Vieții “Regele Mihai I” din Timișoara organizează concurs pentru ocuparea posturilor dupa cum urmează:
1 post – SECRETAR - S III
	INFORMAȚII PRIVIND POSTUL VACANT SCOS LA CONCURS

	Denumirea postului
	SECRETAR

	COR
	235901

	Nivelul postului
	De execuție

	Grad/treaptă profesional/ă
	III

	Nivel studii
	Superioare

	Amplasare în organigramă
	Direcția Secretariat General, Facultatea de Agricultură

	Durata angajării
	Perioada nedeterminată

	Norma de lucru (ore/zi)
	Normă întreagă 8 ore/zi, 40 de ore/săptămână, în condiții normale de lucru, program de lucru 8:00-16:00

	Perioada de probă
	90 de zile calendaristice, conform Legii 53/2003 – Codul Muncii, consolidată

	Concediul de odihnă
	Concediul de odihnă și durata acestuia se acordă anual în conformitate cu prevederile Legii 53/2003 – Codul Muncii, consolidată, a legilor speciale și a reglementărilor, în funcție de vechimea fiecărui angajat

	Salarizarea
	Salariul de bază se stabilește în conformitate cu reglementările legale în vigoare 

	DESFĂȘURAREA CONCURSULUI

	Desfășurarea concursului va avea loc la sediul USVT, clădirea Rectorat, Calea Aradului, nr.119, Timișoara, jud.Timiș, conform calendarului de desfășurare al concursului.

	Concursul constă în 4 etape succesive, după cum urmează:  

	- selecția dosarelor de înscriere la concurs 
- proba scrisă 
- probă practică
- interviul

	Fiecare probă este eliminatorie, punctajul minim ce trebuie obținut la fiecare probă este de 50  puncte, punctajul maxim - 100 de puncte și calificativele ADMIS sau RESPINS.
Punctajul final se calculează ca medie aritmetică a punctajelor obținute la proba scrisă, proba practică și interviu, doar în cazul în care candidatul a obținut minimum 50 de puncte și calificativul ADMIS la toate probele de concurs.


	Comunicarea rezultatelor fiecărei probe, precum și a rezultatelor finale se face prin afișare la sediu și pe pagina web a universității www.usvt.ro

	Îndeplinirea condițiilor de participare este obligatorie pentru înscrierea la concurs.

	CONDIȚII DE PARTICIPARE LA CONCURS

	Condiții generale:
· are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
· cunoaşte limba română, scris şi vorbit;
· are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
· are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
· îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
· nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
· nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
· nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

	[bookmark: _Hlk213851761]Condiţii specifice:
Studii: Studii superioare absolvite cu diplomă de licență 
Vechime în muncă: minimum 10 ani
Vechime în domeniul/specialitatea postului: minimum 1 an vechime în secretariat în învățământul superior (secretariat facultate)
Cunoștințe de operare pe calculator (necesitate şi nivel): nivel mediu a pachetului Microsoft Office (Word, Excel, PowerPoint), platforme informatice - baze de date și softuri specifice activității de secretariat din învățământul superior și de evidență a studenților - INS, ANS, RMU, SUMS
Limbi străine (necesitate și nivel de cunoaștere): limba engleză și limba franceză - nivel mediu 

	· gestionează și actualizează evidența matricolă și documentația academică a studenților Facultății de Agricultură, din cadrul programelor de studii organizate în regim de învățământ cu frecvență (IF) și învățământ cu frecvență redusă (IFR);
· verifică documentele din dosarele studenților Facultății de Agricultură, înscriși la programele de studii organizate în regim de învățământ cu frecvență (IF) și învățământ cu frecvență redusă (IFR), și asigură conformitatea acestora cu cerințele instituționale;
· gestionează solicitările studenților Facultății de Agricultură, din cadrul formelor de învățământ cu frecvență (IF) și învățământ cu frecvență redusă (IFR), privind modificarea parcursului academic și asigură circuitul administrativ al acestora;
· verifică și gestionează documentația aferentă acordării burselor studenților Facultății de Agricultură, din cadrul formelor de învățământ cu frecvență (IF) și învățământ cu frecvență redusă (IFR), în vederea prezentării acesteia comisiilor competente;
· centralizează și înregistrează rezultatele academice ale studenților Facultății de Agricultură, din cadrul programelor de studii organizate în regim de învățământ cu frecvență (IF) și învățământ cu frecvență redusă (IFR), asigurând acuratețea evidențelor școlare;
· gestionează corespondența administrativă a Facultății de Agricultură referitoare la activitățile academice desfășurate în cadrul formelor de învățământ cu frecvență (IF) și învățământ cu frecvență redusă (IFR) și asigură transmiterea acesteia către structurile competente;
· facilitează comunicarea documentară dintre conducerea Facultății de Agricultură și structurile academice/departamentale, pentru activitățile aferente programelor de studii organizate în regim de învățământ cu frecvență (IF) și învățământ cu frecvență redusă (IFR);
· organizează comunicarea administrativă a Facultății de Agricultură cu personalul didactic implicat în activitățile academice aferente formelor de învățământ cu frecvență (IF) și învățământ cu frecvență redusă (IFR) și asigură transmiterea convocărilor și informărilor instituționale;
· monitorizează necesarul de materiale și resurse administrative al Facultății de Agricultură, necesare desfășurării activităților specifice formelor de învățământ cu frecvență (IF) și învățământ cu frecvență redusă (IFR), și urmărește asigurarea acestora în timp util;
· răspunde de arhivarea dosarelor studenților Facultății de Agricultură, din cadrul formelor de învățământ cu frecvență (IF) și învățământ cu frecvență redusă (IFR), precum și a tuturor documentelor gestionate de secretariat, în conformitate cu prevederile Nomenclatorului arhivistic;
· respectă și aplică prevederile regulamentelor interne, normelor de conduită profesională, legislația muncii și altor reglementări interne;
· respectă prevederile normativelor interne și ale procedurilor de lucru privitoare la postul său, aplicabile activităților academice și administrative;
· respectă măsurile de securitate și sănătate în muncă și de apărare împotriva incendiilor de la locul de muncă;
· respectă instrucțiunile de lucru/intervenție privind utilizarea corectă a aparaturii/echipamentelor de muncă din dotare/puse la dispoziție pentru lucru/intervenție SU;
· se obligă, după caz, să participe la acordarea primului ajutor în caz de accident, stingerea incendiilor etc.;
· răspunde de confidențialitatea datelor și informațiilor la care are acces prin natura activităților pe care le desfășoară, inclusiv a datelor privind studenții înscriși la programele de studii organizate în regim de învățământ cu frecvență (IF) și învățământ cu frecvență redusă (IFR).

	DOSARUL DE CONCURS

	Dosarul de concurs poate fi depus, conform calendarului de concurs, astfel:
· la sediul U.S.V.T., la Compartimentul Personal, Timişoara, Calea Aradului, nr.119, et.2;
· prin Poșta Română sau serviciul de curierat rapid la adresa USVT, Timişoara, Calea Aradului, nr.119, et.2, în atenția Compartimentului Personal;
· prin poșta electronică, la adresa de e-mail compartimentulpersonal@usvt.ro.
În situația în care candidații transmit dosarele de concurs prin Poșta Română, serviciul de curierat rapid sau poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise, sub sancțiunea neemiterii actului administrativ de angajare.
Transmiterea documentelor prin poșta electronică se realizează în format .pdf cu volum maxim de 1 MB, documentele fiind acceptate doar în formă lizibilă.
Prin raportare la nevoile individuale, candidatul cu dizabilități poate înainta comisiei de concurs, conform calendarului de concurs, propunerea sa privind instrumentele necesare pentru asigurarea accesibilității probelor de concurs.
Nerespectarea prevederilor de mai sus, după caz, conduce la respingerea candidatului.
Prin raportare la nevoile individuale, candidatul cu dizabilități poate înainta comisiei de concurs, conform calendarului de concurs, propunerea sa privind instrumentele necesare pentru asigurarea accesibilității probelor de concurs.

	
Dosarul de concurs va conţine următoarele documente:
a) formular de înscriere la concurs, conform modelului;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului, conform model;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; (adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii);
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare;
i) curriculum vitae, model comun european;
j) certificat medical eliberat de către medic specialist de medicina muncii în baza avizului medical emis de către medicul specialist psihiatru și a adeverinței medicale eliberate de către medicul de familie conform Ordinului nr.4060/1502/2024.
Toate documentele enumerate mai sus sunt obligatorii pentru înscrierea la concurs. Lipsa unui sau mai multor documente duce la respingerea dosarului de concurs.
Cazierul judiciar, certificatul de integritate comportamentală, certificatele si adeverința medicală se vor solicita la eliberare, cu mențiunea pentru "înscriere la concurs".

	BIBLIOGRAFIA

	· Carta universitară USVT
· Legea învățământului superior nr.199/2023 cu modificările și completările ulterioare
· Regulament de organizare și funcționare a Direcției Secretariat General – R106
· Regulamentul privind activitatea profesională a studenților în Universitatea de Științele Vieții „Regele Mihai I” din Timișoara – R040
· Regulamentul intern al USVT – R046
· Ordinul nr. 4156/2020 din 27 aprilie 2020 pentru aprobarea Regulamentului cadru privind regimul actelor de studii și al documentelor universitare în sistemul de învățământ superior
· Regulamentul privind regimul actelor de studii și al documentelor universitare în cadrul Universității de Științele Vieții „Regele Mihai I” din Timișoara  – R103
· Ordinul nr. 6463/02.10.2023 privind stabilirea Criteriilor generale de acordare a burselor și a altor forme de sprijin material pentru studenții și cursanții din învățământul superior de stat, învățământ cu frecvență, cu modificările și completările ulterioare
· Regulamentul privind acordarea burselor și a altor forme de sprijin material pentru studenții de la Universitatea de Științele Vieții „Regele Mihai I” din Timișoara – R001
· Ordinul M.E. nr. 3693 din 1 februarie 2024 pentru aprobarea Metodologiei- cadru privind organizarea admiterii în ciclurile de studii universitare de licență, de master și de doctorat
· Regulamentul privind organizarea și desfășurarea examenelor de finalizare a studiilor (licență și master) în Universitatea de Științele Vieții „Regele Mihai I” din Timișoara – R038
· Ordinul M.E. nr. 3691 din 1 februarie 2024 pentru aprobarea Metodologiei- cadru de organizare și desfășurare a examenelor de absolvire, licență/diplomă și disertație
· Ordinul M.E. nr. 4262 din 15 aprilie 2024 pentru aprobarea Metodologiei privind mobilitatea academică a studenților
· Procedura operațională privind gestionarea Registrului Matricol la ciclurile de licență și master, începând cu anul I,  an universitar  2023/2024 în cadrul Universității de Științele Vieții  „Regele Mihai I” din Timișoara – PO010  
· Ordinul M.E. nr. 5552 din 16 iulie 2024 pentru aprobarea Metodologiei privind condițiile de școlarizare a românilor de pretutindeni și a cetățenilor străini în cadrul instituțiilor de învățământ superior de stat, particulare și confesionale particulare
· Ordinul M.E. nr. 5655 din 23 iulie 2024 pentru aprobarea Metodologiei privind admiterea la studii a cetățenilor străini în ciclurile de studii universitare și în învățământul postuniversitar, pe locuri de studii cu plata taxelor de școlarizare în valută
· Regulamentul de organizare și funcționare al Facultății de Agricultură – R070/1
· Regulamentul de organizare și funcționare al Departamentului pentru Învățământ la Distanță și Învățământ cu Frecvență Redusă – R031

	TEMATICA

	· Tipul documentelor universitare
· Gestionarea documentelor universitare
· Structura anului universitar (definire, criterii de elaborare, mod de aprobare)
· Conținut dosar candidature la înscriere
· Înmatricularea la studii a candidaților
· Enumerați categoriile de burse. Modul de acordare a burselor de merit
· Bursa socială (atribuire, cuantum, etc.)
· Bursa de performanță (atribuire, criterii)
· Transferul studenților
· Reînmatricularea studenților
· Examenele de finalizare a studiilor. Criterii generale
· Desfășurarea examenelor de licență
· Categoriile de români de pretutindeni, cetățeni străini
· Drepturi și obligații ale salariaților. Interdicții.







	CALENDARUL DE DESFĂȘURARE AL CONCURSULUI


	Nr.
	Etapa
	Sala
	Data

	1.
	Depunerea dosarelor de concurs

	Compartiment Personal 
	15.10.2026-28.10.2026, ora 09:00-13:00

	
2.

	Selecţia dosarelor de concurs
	Compartiment Personal
	29.10.2026, ora 09:00

	
	Afișarea rezultatelor privind selecţia dosarelor
	Avizierul și site-ul universității
	29.10.2026, ora 14:00

	
	Depunerea contestațiilor privind  selecţia dosarelor
	Compartiment Personal
	29.10.2026-30.10.2026, ora 14:00

	
	Afișarea rezultatelor contestațiilor
	Avizierul și site-ul universității
	30.10.2026, ora 15:00 

	3.
	Proba scrisă
	Sală Conferință Rectorat Holul Aulei
	05.11.2026, ora 09:00

	
	Afișarea rezultatelor probei scrise
	Avizierul și site-ul universității
	05.11.2026, ora 14:00

	
	Depunerea contestațiilor privind proba scrisă  
	Compartiment Personal
	05.11.2026-06.11.2026,      ora 14:00

	
	Afișarea rezultatelor contestațiilor
	Avizierul și site-ul universității
	06.11.2026, ora 15:00

	4.
	Proba practică
	Sală Conferință Rectorat Holul Aulei
	09.11.2026, ora 09:00

	
	Afișarea rezultatelor probei practice
	Avizierul și site-ul universității
	09.11.2026, ora 14:00

	
	Depunerea contestațiilor privind proba practică  
	Compartiment Personal
	09.11.2026-10.11.2026,      ora 14:00

	
	Afișarea rezultatelor contestațiilor
	Avizierul și site-ul universității
	10.11.2026, ora 15:00

	5.
	Proba interviu
	Sală Conferință Rectorat Holul Aulei
	11.11.2026, ora 09:00

	
	Afișarea rezultatelor interviului
	Avizierul și site-ul universității
	11.11.2026, ora 14:00

	
	Depunerea contestațiilor privind interviul
	Compartiment Personal
	11.11.2026-12.11.2026, ora 14:00

	
	Afișarea rezultatelor contestațiilor
	Avizierul și site-ul universității
	12.11.2026, ora 15:00

	6.
	Afișarea rezultatelor finale 
	Avizierul și site-ul universității
	12.11.2026, ora 15:30


Informațiile privind concursul  se obţin la Compartimentul Personal, telefon +0256277156, e-mail: compartimentpersonal@usvt.ro sau pe site-ul universității www.usvt.ro.

